GUNKUL วิ่ง 4% โบรกแนะ “เก็งกำไร” รับสหรัฐเว้นภาษีนำเข้า “แผงโซลาร์เซลล์” 2 ปี
GUNKUL วิ่ง 4% โบรกแนะ “เก็งกำไร” รับปัจจัยบวกทางอ้อม หลังสหรัฐเว้นภาษีนำเข้า “แผงโซลาร์เซลล์” จากไทย 2 ปี
GUNKUL วิ่ง 4% โบรกแนะ “เก็งกำไร” รับปัจจัยบวกทางอ้อม หลังสหรัฐเว้นภาษีนำเข้า “แผงโซลาร์เซลล์” จากไทย 2 ปี
7 มิ.ย. 2565

ผู้สื่อข่าวรายงานว่าวันนี้ (7 มิ.ย.2565) ราคาหุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ณ เวลา 10:29 น. อยู่ที่ระดับ 5.90 บาท เพิ่มขึ้น 0.20 บาท หรือ 3.51% โดยทำจุดสูงสุดที่ 5.95 บาท และทำจุดต่ำสุดที่ 5.75 บาท ด้วยมูลค่าการซื้อขาย 388.43 ล้านบาท

บล.กรุงศรี ระบุในบทวิเคราะห์ว่า สหรัฐประกาศยกเว้นภาษีนำเข้าโซลาร์เซลล์จากไทย และอีก 3 ประเทศในอาเซียน โดยนายโจ ไบเดน ประธานาธิบดีสหรัฐ เตรียมออกคำสั่งคุ้มครองชั่วคราวการนำเข้าอุปกรณ์เกี่ยวกับพลังงานแสงอาทิตย์ หรือแผงโซลาร์เซลล์จากไทย มาเลเซีย เวียดนาม และกัมพูชา โดยจัดให้เป็นสินค้าปลอดภาษีนำเข้าเป็นเวลา 24 เดือน
เป็นบวกต่อผู้ประกอบการที่ดำเนินธุรกิจผลิตและจำหน่ายแผงโซลาร์ที่มีการส่งออกไปสหรัฐ อาทิ บริษัท โซลาร์ตรอน จำกัด (มหาชน) หรือ SOLAR และ บริษัท เอสพีซีจี จำกัด (มหาชน) หรือ SPCG
ขณะที่ บล.อาร์เอชบี (ประเทศไทย) แนะนำ “ซื้อเก็งกำไร” ในหุ้น SOLAR, AKR, GUNKUL
ด้านบล.จีเอ็มโอ-แซด คอม (ประเทศไทย) ระบุในบทวิเคราะห์ว่า GUNKUL เป็นหนึ่งในผู้ผลิตอุปกรณ์เกี่ยวกับ Solar ในไทย
อนึ่งก่อนหน้านี้ GUNKUL ได้ร่วมมือเป็นพันธมิตรกับ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เพื่อศึกษาและลงทุนในโครงการพลังงานหมุนเวียนร่วมกัน เช่น โครงการโรงไฟฟ้าพลังงานลมทั้งในและต่างประเทศ โครงการโรงไฟฟ้าพลังงานแสงอาทิตย์ และโครงการพลังงานหมุนเวียนรูปแบบอื่นๆ รวมถึงธุรกิจด้านนวัตกรรมพลังงานต่างๆ